Les sol·licituds de subvenció s'han de presentar obligatòriament per la via telemàtica.
Termini per presentar la sol·licitud: del 18 d'octubre al 6 de novembre de 2018.
No cal presentar amb la sol·licitud el projecte d'activitat o actuació que preveu la base general 7.1.a) ja que l'OSIC requerirà a la direcció general competent en patrimoni cultural que li trameti el projecte corresponent, que ha d'haver estat aprovat pel Departament de Cultura en el marc de la convocatòria a què fa referència la base 1.2.
La quantia de la subvenció es determina aplicant la fórmula de càlcul següent:
Dotació econòmica de la convocatòria de subvencions de l'OSIC
Import de subvenció sol·licitat x Puntuació x ---------------------------------------------------------------
Suma (puntuació x import de subvenció sol·licitat)
a) "Puntuació" es refereix a la puntuació obtinguda pel projecte de recerca en el marc de la convocatòria del Departament de Cultura d'aprovació de projectes quadriennals de recerca a què fa referència la base 1.2.
b) "Suma (puntuació x import de subvenció sol·licitat)" es refereix a la suma dels resultats de multiplicar la puntuació de cadascun dels projectes de recerca de la convocatòria del Departament de Cultura d'aprovació de projectes quadriennals de recerca a què fa referència la base 1.2 pels imports de subvenció sol·licitats corresponents.
L'import resultant es pot reduir proporcionalment en funció de les disponibilitats pressupostàries i el nombre de sol·licituds.
Tant la proposta provisional de concessió com les resolucions i l'acords del Consell d'Administració de l'OSIC es notificaran individualment a les persones sol·licitants.
Un cop es notifica la proposta provisional de concessió, les persones interessades tindran 10 dies hàbils per presentar el document d'acceptació (que es carregarà en aquest web el mateix dia de la publicació de la proposta provisional) i la resta de documentació que preveu la base general 11.6.
Si en el termini de 10 dies hàbils no rebem el formulari d'acceptació, entendrem que desistiu de la subvenció proposada.
El pagament de les subvencions es tramita de la manera següent:
El 80% de l'import de la subvenció, en concepte de bestreta, es distribueix entre les tres primeres anualitats i no s'exigeixen garanties:
El 20% de l'import de la subvenció es paga un cop l'activitat subvencionada ha estat degudament justificada.
La persona beneficiària ha d'elaborar informes sobre l'estat d'execució del projecte relatius a la primera, segona i tercera anualitat, i hi ha de fer constar l'estat de l'execució d'acord amb els terminis que estableix el projecte.
Cadascun d'aquests tres informes s'ha de presentar com a màxim el 31 de gener de l'any següent a l'anualitat d'execució a què es refereix.
Així mateix, s'ha de presentar un compte justificatiu sobre l'execució de la totalitat del projecte quadriennal abans del 31 de gener següent a la finalització del període quadriennal esmentat.
La memòria explicativa del compte justificatiu, d'acord amb la base general 17, ha d'incloure els resultats científics del projecte, les conclusions del treball realitzat, la valoració del seu desenvolupament i la relació dels resultats obtinguts durant aquest desenvolupament.
Les administracions públiques i les entitats públiques beneficiàries que disposin d'Intervenció han de presentar el compte justificatiu que preveu la base general 17.1.b (compte justificatiu amb aportació de certificat de la Intervenció).
Les altres persones beneficiàries han de presentar el compte justificatiu que preveuen les bases generals 17.1.c (compte justificatiu simplificat) o 17.1.d (compte justificatiu amb aportació d'informe d'auditor), depenent de l'import de la subvenció.
En el cas que s'imputin contribucions en espècie com a part del cost del projecte, cal que la persona beneficiària de la subvenció aporti la documentació acreditativa corresponent.